**ELŐTERJESZTÉS**

**Körmend Város Önkormányzata Képviselő-testülete 2021. július 22-i rendkívüli ülésére**

**Tárgy:** közétkeztetésre beérkezett ajánlatok elbírálása

Tisztelt Képviselő-testület!

A veszélyhelyzet alatt, a Képviselő-testület véleményét kikérve az Önkormányzat úgy döntött, hogy 2021. augusztus 1- 2022. október 31-ig tartó időszakra szóló közétkeztetési feladatok ellátására ajánlatokat kér be Körmend Város Gondnokságával és a Dr. Batthyányné Coreth Mária Óvoda és Bölcsőde intézményekkel közösen.

Az ajánlattételi határidőig az alábbi ajánlatok érkeztek, ismertetve azok megajánlásait:

|  |  |  |
| --- | --- | --- |
| **Ajánlattevő neve, címe** | **Ajánlattevő ajánlata számszerűsítetten az egyes étkezési típusokra** | **megfelel-e az előírt alkalmassági követelményeknek az ajánlattevő** |
| **Hungast Vital Kft. (Budapest, Fehérvári út 85.)** | **Bölcsőde**  reggeli: 237 Ft.  tízórai: 128 Ft.  ebéd: 622 FT.  uzsonna: 231 Ft.  **Óvoda**  tízórai: 276 Ft.  ebéd: 790 FT.  uzsonna: 249 Ft.  **Általános iskola**  tízórai: 276 Ft.  ebéd: 816 FT.  uzsonna: 254 Ft  **Középiskola**  Ebéd: 954 Ft.  **Szünidei gyermekétkeztetés**  ebéd: 816 Ft. | **igen**   1. Az ajánlattevő 2018. 06-30-tól biztosítja a szolgáltatást a Debrecen területén működő köznevelési intézményekben 155.947 adagszámmal óvodai ellátás, 1.033.778 adagszámmal iskolai és 9007 adagszámmal középiskolai szinten.   Az ajánlattevő 2019. 05.29-től biztosítja a szolgáltatást Kecskemét területén működő köznevelési intézményekben és szociális intézményekben, 114.537 adagszámmal bölcsődei ellátás, 350.243 adagszámmal óvodai ellátás és 104.507 adagszámmal általános iskolai ellátás szinten.   1. Az Ajánlattevő rendelkezik a megkívánt 1 fő élelmezésvezetővel, 3 fő szakáccsal és egy fő dietetikussal, akiket munkaszerződés keretében foglalkoztat. 2. Az ajánlattevő az ételkiszállítást biztosító járművet alvállalkozó igénybevételével biztosítja, akinek rendelkezésre állási nyilatkozatát csatolta. 3. Az Ajánlattevő rendelkezik a közétkeztetéshez szükséges eszközökkel. 4. Az Ajánlattevő csatolta a megkövetelt minőségbiztosítási igazolásokat (ISO9001, ISO22000, ISO14001) ajánlatához 5. Az Ajánlattevő a tevékenység végzésére jogosult. 6. Az ajánlattevő 2020. évi gazdálkodása pozitív volt, adózás előtti eredménye 115. 706 e Ft. volt. |
|  |  |  |
| **Prizma-Junior Zrt.**  **Péteri**  **Bereki utca 30.** | **Bölcsőde**  reggeli: 279 Ft.  tízórai: 146 Ft.  ebéd: 699 FT.  uzsonna: 248 Ft.  **Óvoda**  tízórai: 298 Ft.  ebéd: 876 FT.  uzsonna: 273 Ft.  **Általános iskola**  tízórai: 305 Ft.  ebéd: 895 FT.  uzsonna: 286 Ft  **Középiskola**  Ebéd: 1067 Ft.  **Szünidei gyermekétkeztetés**  ebéd: 889 Ft. | **igen**   1. Az ajánlattevő a Budapest, Csepel Önkormányzata részére biztosít 1996.09.10 óta folyamatosan gyermekétkeztetést, 2020-ban a lefőzött összadagszám 837.878 volt. 2. Az Ajánlattevő rendelkezik a megkívánt 1 fő élelmezésvezetővel , 3 fő szakáccsal és egy fő dietetikussal, akiket munkaszerződés keretében foglalkoztat. 3. Az ajánlattevő saját tulajdonaként rendelkezik az ételkiszállítást biztosító járművel. 4. Az Ajánlattevő a közétkeztetéshez szükséges eszközöket 2021. augusztus 1-ig beszerzi nyertessége esetén. 5. Az Ajánlattevő csatolta a megkövetelt minőségbiztosítási igazolásokat (ISO9001, ISO22000, ISO14001) ajánlatához. 6. Az Ajánlattevő a tevékenység végzésére jogosult. 7. Az ajánlattevő 2020. évi gazdálkodása pozitív volt, adózás előtti eredménye 40589 e Ft. volt. |
| **Biogastro Kft.**  Törökbálint, Kazinczy F. u. 11. | **Bölcsőde**  reggeli: 267 Ft.  tízórai: 146 Ft.  ebéd: 762 FT.  uzsonna: 267 Ft.  **Óvoda**  tízórai: 314 Ft.  ebéd: 921 FT.  uzsonna: 284 Ft.  **Általános iskola**  tízórai: 320 Ft.  ebéd: 947 FT.  uzsonna: 295 Ft  **Középiskola**  Ebéd: 1107 Ft.  **Szünidei gyermekétkeztetés**  ebéd: 947 Ft. | **igen**   1. Az ajánlattevő Biatorbágy Önkormányzata részére biztosít 2015 óta folyamatosan gyermekétkeztetést, éves viszonylatban a lefőzött összadagszám 267.700 adag volt.   Az ajánlattevő az ELTE gyakorló Általános Iskolában is biztosít 2011 óta folyamatosan gyermekétkeztetést, éves viszonylatban a lefőzött összadagszám 41.625 adag volt.   1. Az Ajánlattevő rendelkezik a megkívánt 1 fő élelmezésvezetővel , 3 fő szakáccsal és egy fő dietetikussal, akiket munkaszerződés keretében foglalkoztat. 2. Az ajánlattevő saját tulajdonaként rendelkezik az ételkiszállítást biztosító járművel. 3. Az Ajánlattevő a közétkeztetéshez szükséges eszközöket 2021. augusztus 1-ig beszerzi nyertessége esetén. 4. Az Ajánlattevő csatolta a megkövetelt minőségbiztosítási igazolásokat (ISO9001, ISO22000, ISO14001) ajánlatához. 5. Az Ajánlattevő a tevékenység végzésére jogosult. 6. Az ajánlattevő 2020. évi gazdálkodása pozitív volt, adózás előtti eredménye 64.681 e Ft. volt. |
|  |  |  |

A JustFood Kft. nem tett ajánlatot az ajánlattételi határidőig.

A legjobb ajánlatot a Hungast Vital Kft. tette.

Kérem a Testületet, hogy döntsön az ajánlatokról.

Jelenleg még állásfoglalást várunk arról, hogy az étkezési térítési díjak a veszélyhelyzet alatt az új ajánlatra tekintettel emelhetőek-e, ha igen, akkor a rendeletmódosítást a testület elé tárjuk. A térítési díjak esetében a szülőkre csak a nyersanyagköltség hárítható át, ha nem emelhetőek a díjak, akkor az Önkormányzatnak nagyobb tételt kell fizetnie a közszolgáltatás után.

**HATÁROZATI JAVASLAT**

1. Körmend Város Önkormányzata Képviselő-testülete úgy dönt, hogy a 2021. augusztus 1- 2022. október 31-ig tartó időszakra szóló közétkeztetési feladatok ellátására irányulóan kiírt ajánlatkérés során ajánlatkérőként érvényesnek fogadja el a Hungast Vital Kft. (Budapest, Fehérvári út 85.), a Prizma-Junior Zrt. (Péteri, Bereki utca 30.) és a Biogastro Kft. (Törökbálint, Kazinczy F. u. 11. ) ajánlattevő ajánlatát.
2. Körmend Város Önkormányzata Képviselő-testülete úgy dönt, hogy a 2021. augusztus 1- 2022. október 31-ig tartó időszakra szóló közétkeztetési feladatok ellátására irányulóan kiírt ajánlatkérés során ajánlatkérőként a Hungast Vital Kft. (Budapest, Fehérvári út 85.) -t nevezi meg a legjobb ajánlatot tevőnek, és köt vele ennek megfelelően a szünidei gyermekétkeztetésre vonatkozóan vállalkozási szerződést.

Körmend, 2021. 07. 19.

**Bebes István**

**polgármester**